**ΠΑΡΑΡΤΗΜΑ Ι**

**ΚΑΤΗΓΟΡΙΕΣ ΕΠΙΛΕΞΙΜΩΝ ΕΝΕΡΓΕΙΩΝ ΤΕΧΝΙΚΗΣ ΒΟΗΘΕΙΑΣ**

**Οι ενέργειες Τεχνικής Βοήθειας** όπως προσδιορίζονται στο Παράρτημα της Υπουργικής Απόφασης με αρ. πρωτ. 23451/ΕΥΣΣΑ 493/24-02-2017 (ΦΕΚ/τ.Β/677/03-03-2017) **συνίστανται ιδίως στα εξής :**

**Α. προμήθεια αγαθών**

**Β. παροχή υπηρεσιών**

**Γ. προμήθειες και παροχή υπηρεσιών για την κάλυψη λειτουργικών αναγκών**

|  |  |
| --- | --- |
|  | **ΚΑΤΗΓΟΡΙΕΣ ΕΠΙΛΕΞΙΜΩΝ ΕΝΕΡΓΕΙΩΝ ΤΕΧΝΙΚΗΣ ΒΟΗΘΕΙΑΣ** |
|
| ***Α.*** | ***ΠΡΟΜΗΘΕΙΕΣ*** |
| **Α.1** | **Εξοπλισμός Γραφείων**Περιλαμβάνεται η προμήθεια εξοπλισμού γραφείου (έπιπλα, βιβλιοθήκες, συσκευές κλιματισμού, κ.λ.π.). |
| **Α.2** |  **Η/Υ, Περιφερειακά και λοιπός εξοπλισμός** Περιλαμβάνεται η προμήθεια ηλεκτρονικών υπολογιστών και η εγκατάσταση τους συμπεριλαμβανομένων των βασικών λογισμικών και λογισμικών αυτοματισμού γραφείου, περιφερειακών (εκτυπωτών, σκάνερ κλπ), φωτοαντιγραφικών μηχανημάτων, μηχανημάτων τηλεομοιοτυπίας, τηλεπικοινωνιακού εξοπλισμού (τηλεφωνικό κέντρο, συσκευές κλπ), μηχανών γραφείου και φορητών μηχανών εξοπλισμού γραφείου (μηχανές βιβλιοδεσίας κλπ), εργαστηριακού εξοπλισμού. Στην κατηγορία αυτή είναι επιλέξιμη και η χρονομίσθωση (leasing) των ανωτέρω μηχανημάτων για κάθε δικαιούχο φορέα. |
| **Α.3** | **Έντυπα βιβλία κ.λ.π.**Προμήθεια εγχειριδίων, βιβλίων και εντύπων, τα οποία είναι απαραίτητα για τη λειτουργία της Υπηρεσίας στο πλαίσιο οργάνωσης της βιβλιοθήκης της. |
| ***Β.*** | ***ΠΑΡΟΧΗ ΥΠΗΡΕΣΙΩΝ*** |
| **Β.1** | **Αγορά λογισμικού, Ανάπτυξη, Εγκατάσταση, υποστήριξη, συντήρηση εξοπλισμού & λογισμικού** Στην κατηγορία αυτή περιλαμβάνονται :α. Η ανάπτυξη, εγκατάσταση, υποστήριξη, συντήρηση πληροφοριακών συστημάτων και λογισμικού το οποίο θα χρησιμοποιηθεί ή χρησιμοποιείται για την υλοποίηση του Επιχειρησιακού Προγράμματος και την εύρυθμη λειτουργία των φορέων του Μέρους Α’ της YA 23451/ΕΥΣΣΑ493/24-02-2017 (Β΄677/03-03-2017)β. Η εγκατάσταση, υποστήριξη και συντήρηση εξοπλισμού γραφείων, Η/Υ και περιφερειακών, καθώς και λοιπού εξοπλισμού, που θα χρησιμοποιηθεί ή χρησιμοποιείται για την εύρυθμη λειτουργία των φορέων του Μέρους Α’ της YA 23451/ΕΥΣΣΑ493/24-02-2017 (Β΄677/03-03-2017)γ. Η προμήθεια έτοιμων λογισμικών που απαιτούνται για την καλύτερη παρακολούθηση των προγραμμάτων ή για την καλύτερη λειτουργία του δικαιούχου κατά την άσκηση των καθηκόντων τους. |
| **Β.2** | **Εκπόνηση Μελετών - Εμπειρογνωμοσυνών – Ερευνών**Καλύπτονται οι δαπάνες για την εκπόνηση των μελετών – εμπειρογνωμοσυνών – ερευνών, που είναι αναγκαίες για την υλοποίηση των Ε.Π./Προγραμμάτων του ΕΣΠΑ. Όλες οι μελέτες – εμπειρογνωμοσύνες - έρευνες πρέπει να έχουν σχέση με την υποστήριξη του σχεδιασμού, της εφαρμογής, της παρακολούθησης, της αναθεώρησης και του κλεισίματος του ΕΣΠΑ και των Ε.Π./Προγραμμάτων της προηγούμενης, της εν ισχύ και της επόμενης Προγραμματικής περιόδου.Ενδεικτικά αναφέρονται κατηγορίες μελετών – εμπειρογνωμοσυνών - ερευνών:* Μελέτες - εμπειρογνωμοσύνες κοινωνικοοικονομικής κατάστασης και επιπτώσεων τομέα ή περιφέρειας. Προκαταρκτικές μελέτες έργων, όπως περιβαλλοντικές, κόστους – ωφέλειας, βιωσιμότητας, γεωλογικές, εδαφολογικές κλπ., η ανάθεση των οποίων γίνεται σύμφωνα με την κείμενη νομοθεσία.
* Μελέτες - εμπειρογνωμοσύνες εξειδίκευσης δράσεων του Επιχειρησιακού Προγράμματος και επεξεργασίας μεθόδων αξιολόγησης, επιλογής και διαχείρισης ειδικών δράσεων. Μελέτες - εμπειρογνωμοσύνες για τις διαμορφούμενες ανάγκες των Μικρομεσαίων επιχειρήσεων (ΜΜΕ).
* Μελέτες -εμπειρογνωμοσύνες σχετικά με την εκπαίδευση και την προσαρμογή του ανθρώπινου δυναμικού στην τεχνολογική, οικονομική και διαρθρωτική προσαρμογή. Αναλύσεις προσδιορισμού φυσικών δεικτών και επιπτώσεων.
* Επιχειρησιακά σχέδια, μελέτες αποτύπωσης, και μελέτες διοικητικής και οργανωτικής αναβάθμισης κ.α.

Επίσης δύναται να χρηματοδοτηθούν τεχνικές μελέτες (προκαταρκτικές, προμελέτες, οριστικές και εφαρμογής) για έργα που πρόκειται να ενταχθούν στο Επιχειρησιακό Πρόγραμμα της τρέχουσας Προγραμματικής Περιόδου και μόνο στην περίπτωση που οι πόροι του άξονα προτεραιότητας που θα ενταχθεί το έργο, δεν επαρκούν για την χρηματοδότησή τους ως υποέργου. Είναι, επίσης, δυνατόν να χρηματοδοτηθούν τέτοιες μελέτες, προκειμένου να ωριμάσουν έργα που είναι επιλέξιμα και δύνανται να ενταχθούν σε πρόγραμμα της επόμενης προγραμματικής περιόδου. Για τη χρηματοδότηση τεχνικών μελετών αυτής της παραγράφου απαιτείται η σύμφωνη γνώμη του ΓΓ ΔΕ και ΕΣΠΑ.Κατ` εξαίρεση, δύναται να χρηματοδοτούνται με πόρους της τεχνικής βοήθειας του ΕΠ ΥΜΕΠΕΡΑΑ τεχνικές μελέτες και για έργα που προορίζονται για ένταξη σε επιχειρησιακά προγράμματα της Προγραμματικής Περιόδου 2021-2027 και αφορούν στην κάλυψη υποχρεώσεων της χώρας με βάση την Οδηγία 91/271/ΕΟΚ «Για την επεξεργασία και διάθεση των αστικών λυμάτων». Για την ένταξη των ανωτέρω μελετών απαιτείται η γνωμοδότηση της Τεχνικής Γραμματείας Λυμάτων που έχει συσταθεί με την αρ. ΥΠΕΝ/ΔΔΥ/46628/6843/ 17-7-2018 (ΥΟΔΔ 421) απόφαση των Υπουργών Εσωτερικών, Οικονομίας και Ανάπτυξης, Διοικητικής Ανασυγκρότησης και Περιβάλλοντος και Ενέργειας |
| **Β.3** | **Υπηρεσίες Συμβούλων** |
| **Β.3.1** | **Σύμβουλοι** Καλύπτονται οι δαπάνες για την παροχή υπηρεσιών συμβούλου τεχνικής υποστήριξης σε φορείς του Μέρους Α’ της YA 23451/ΕΥΣΣΑ493/24-02-2017 (Β΄677/03-03-2017) για θέματα, που έχουν σχέση με την υποστήριξη του σχεδιασμού, της εφαρμογής, της παρακολούθησης, της αναθεώρησης και του κλεισίματος του ΕΣΠΑ και των Ε.Π./Προγραμμάτων της προηγούμενης, της εν ισχύ και της επόμενης Προγραμματικής περιόδου, και τα οποία εκ της φύσεώς τους χρήζουν ειδικής αντιμετώπισης είτε ως προς την απαιτούμενη τεχνογνωσία είτε ως προς τους απαιτούμενους πόρους που δεν είναι δυνατό να αντιμετωπισθούν από το υφιστάμενο προσωπικό σε συγκεκριμένη χρονική συγκυρία |
| **Β.3.2** | **Ενδιάμεσοι φορείς**Ως ενδιάμεσοι φορείς νοούνται δημόσιοι ή ιδιωτικοί φορείς, που έχουν οριστεί σύμφωνα με τα προβλεπόμενα στο Ν. 4314/2014, άρθρο 13. Στο πλαίσιο των καθηκόντων τους αποτελούν αντικείμενο της Τεχνικής Βοήθειας οι λειτουργικές δαπάνες ή και οι αμοιβές των παραπάνω ενδιάμεσων φορέων για τη διεκπεραίωση του έργου, που έχουν αναλάβει σύμφωνα με τους ειδικότερους όρους της υπογεγραμμένης με το δημόσιο σύμβασης ή αντίστοιχης διοικητικής πράξης. |
| **Β.3.3** | **Λειτουργία Υποστηρικτικών Δομών**Περιλαμβάνονται δράσεις, που αφορούν στην υποστήριξη της διοικητικής οργάνωσης, στελέχωσης και λειτουργίας των υποστηρικτικών δομών του συστήματος διοίκησης και συντονισμού της υλοποίησης του συνόλου των Ε.Π./Προγραμμάτων της προγραμματικής περιόδου 2014-2020, ώστε ν’ ανταπεξέλθουν απρόσκοπτα, αποτελεσματικά και αποδοτικά στις υποχρεώσεις τους. |
| **Β.4** | **Δημοσιότητα Προβολή και Πληροφόρηση (Πληροφόρηση και Επικοινωνία)** Περιλαμβάνονται οι ενέργειες που προκύπτουν από την εξειδίκευση της εφαρμογής των απαιτήσεων πληροφόρησης και επικοινωνίας όπως περιγράφεται στις διατάξεις (άρθρα 115 και 117) του Κανονισμού (Ε.Κ.) 1303/2013. Για την παροχή των υπηρεσιών αυτών αναλαμβάνονται καθ’ όλη τη διάρκεια υλοποίησης του Προγράμματος μέτρα πληροφόρησης και επικοινωνίας. Αναλόγως με τις ανάγκες του Ε.Π./Προγράμματος δύναται να προβλεφθεί η ανάθεση σχετικών δράσεων σε εξωτερικούς συμβούλους/ Αναδόχους.Ενδεικτικά αναφέρονται :Εκπόνηση επικοινωνιακής στρατηγικής και επικοινωνιακού σχεδίου δράσης, εκπόνηση ερευνών, οργάνωση ημερίδων, σεμιναρίων, άλλων ενημερωτικών εκδηλώσεων, παραγωγή και αναπαραγωγή έντυπου και ηλεκτρονικού ενημερωτικού υλικού, παραγωγή διαφημιστικού υλικού (τηλεοπτικά- ραδιοφωνικά μηνύματα, διαφημιστικά αντικείμενα), προβολή στα Μέσα Μαζικής Ενημέρωσης και το Διαδίκτυο, ανάπτυξη – συντήρηση δικτυακών τόπων, δημιουργία – λειτουργία δομών πληροφόρησης (callcenter, γραφείο πληροφόρησης, κινητές μονάδες κλπ). |
| **Β.5** | **Αξιολόγηση**Περιλαμβάνεται η παροχή υπηρεσιών συμβούλου ή συμβούλων αξιολόγησης για το σχεδιασμό και την υλοποίηση όλων των αξιολογήσεων, που πραγματοποιούν οι φορείς του Μέρους Α’ της YA 23451/ΕΥΣΣΑ493/24-02-2017 (Β΄677/03-03-2017), κατά τη διάρκεια εφαρμογής του ΕΣΠΑ και των Ε.Π./ Προγραμμάτων ή για την προετοιμασία ενός νέου και για το κλείσιμο του προηγούμενου.Είναι επίσης επιλέξιμη και η αμοιβή Εμπειρογνωμόνων-Αξιολογητών, ατομικά ή με τη μορφή Ομάδων Εργασίας, που επιλέχθηκαν από Μητρώο Αξιολογητών Δράσεων Κρατικών Ενισχύσεων, Ενδιάμεσου Φορέα Διαχείρισης Κρατικών Ενισχύσεων, ερευνητικών ή άλλων υποδομών, κλπ για να αξιολογήσουν προτάσεις, που θα ενταχθούν σε Ε.Π., καθώς και τα έξοδα μετακίνησης και διαμονής τους. |
| **Β.6** | **Έλεγχοι**Στην κατηγορία αυτή περιλαμβάνεται η διενέργεια ελέγχων από ελεγκτικές εταιρείες, ή φυσικά πρόσωπα εκεί όπου η υπηρεσία κρίνει αναγκαία την ανάθεση σε εξωτερικούς συνεργάτες. Στην παρούσα κατηγορία ενέργειας περιλαμβάνονται επίσης τα έξοδα επίδοσης με Δικαστικό Επιμελητή των Εκθέσεων ελέγχου. |
| **Γ.** | ***ΛΕΙΤΟΥΡΓΙΚΑ*** |
| **Γ.1** | **Οργάνωση εκδηλώσεων - συνεδριάσεων – συσκέψεων**Περιλαμβάνονται κάθε είδους δαπάνες προμήθειας ή/ και υπηρεσίας που συνδέονται με τις εκδηλώσεις, συνεδριάσεις οργάνων, συσκέψεις. Ενδεικτικά αναφέρονται οι βραχυχρόνιες μισθώσεις αιθουσών, η παροχή γευμάτων, φωτοτυπίες, μεταφράσεις, διερμηνείες, μαγνητοφώνηση, απομαγνητοφώνηση συναντήσεων, μεταφορά συμμετεχόντων με μισθωμένο μεταφορικό μέσο κάθε είδους κλπ. τα έξοδα συμμετεχόντων, προσκεκλημένων και εισηγητών (έξοδα μετακίνησης, διαμονής και φιλοξενίας, αποζημίωση) κλπ. Οι συνεδριάσεις, εκδηλώσεις, συσκέψεις αυτές αφορούν σε θέματα ΕΣΠΑ . Στην παρούσα κατηγορία ενεργειών περιλαμβάνονται και όλα τα έξοδα για την οργάνωση και την υποστήριξη των Επιτροπών Παρακολούθησης του ΕΣΠΑ και των Ε.Π./Προγραμμάτων και τα έξοδα για τη διεξαγωγή των Συνεδριάσεών τους. |
| **Γ.2** | **Μίσθωση εξοπλισμού και Μεταφορικών Μέσων** Περιλαμβάνονται οι δαπάνες βραχυχρόνιας μίσθωσης εξοπλισμού και μεταφορικών μέσων, οι δαπάνες καυσίμων, καθώς επίσης και των εξόδων προσωπικού που απαιτούνται για την χρήση του εξοπλισμού ή τη μεταφορά αντικειμένων από ή προς την έδρα του δικαιούχου ή εντός της έδρας του. Η μίσθωση οποιουδήποτε είδους μεταφορικών μέσων για τη μεταφορά προσωπικού επιτρέπεται στις περιπτώσεις που η χρήση μέσου δημόσιας μεταφοράς δεν διευκολύνει την έγκαιρη και αποτελεσματική εκτέλεση του έργου και αφορά σε εργασία που εκτελείται για λογαριασμό του Προγράμματος (π.χ. έλεγχοι, επιτόπιες επαληθεύσεις, επιτόπιες επιθεωρήσεις). Είναι δυνατή επίσης η μίσθωση μεταφορικού μέσου Δ.Χ. ή τουριστικού λεωφορείου για να χρησιμοποιηθεί για τις ανάγκες της Υπηρεσίας (μεταφορά προσωπικού, προσκεκλημένων κλπ) σε περιπτώσεις συσκέψεων εργασίας, συνεδριάσεων Επιτροπών, συνεδρίων, σεμιναρίων κλπ. Η χρήση επιβατικού αυτοκινήτου δημόσιας χρήσης (ταξί) επιτρέπεται μόνο στις περιπτώσεις που δεν υπάρχει εναλλακτικός τρόπος μετακίνησης, (π.χ. απεργία ΜΜΜ, πτήση σε νυχτερινή ώρα που δεν κυκλοφορούντα ΜΜΜ, από 22.00 το βράδυ έως 8.00 το πρωί, μη διαθεσιμότητα ΜΜΜ σε απομακρυσμένη περιοχή).  |
| **Γ.3** | **Γενικά Έξοδα Λειτουργίας της ΕΥΔ ΕΠ ΥΜΕΠΕΡΑΑ και των φορέων του Μέρους Α΄της** YA 23451/ΕΥΣΣΑ493/24-02-2017 (Β΄677/03-03-2017)Καλύπτονται τα κάτωθι :* δαπάνες για υπηρεσίες καθαριότητας των χώρων στέγασης, καθώς και των κοινοχρήστων χώρων με την προϋπόθεση ότι οι χώροι ευρίσκονται εκτός της έδρας του Υπουργείου ή της Περιφέρειας στην οποία υπάγονται. Εφόσον συστεγάζονται επιτρέπεται μόνο για τους χώρους που καταλαμβάνουν οι ανωτέρω υπηρεσίες.
* δαπάνες φωτοαντιγράφησης, δαπάνες σάρωσης εγγράφων, καθώς και δαπάνες ταχυδρομικών ή ταχυμεταφορών και δαπάνες δικαστικών επιμελητών. Στο βαθμό που απαιτείται για την υλοποίηση κάποιου Ε.Π./Προγράμματος καλύπτονται επίσης και τα έξοδα μεταφράσεων των παραπάνω, καθώς και όλων των μεταφράσεων που απαιτούνται για την υλοποίηση του Ε.Π./Προγράμματος. Περιλαμβάνονται επίσης και τα έξοδα για συνδρομή σε έντυπα ή εφημερίδες, καθώς επίσης και τα έξοδα για εκτυπώσεις που αφορούν το Ε.Σ.Π.Α. ή το Ε.Π./Πρόγραμμα.
* δαπάνες για επισκευή και συντήρηση όλων των παγίων εγκαταστάσεων π.χ. ηλεκτρομηχανολογικών εγκαταστάσεων, ηλεκτρικού, τηλεφωνικού, υδρευτικού και αποχετευτικού δικτύου, φυσικού αερίου, κλιματιστικών μηχανημάτων, επισκευής και συντήρησης Η/Υ και περιφερειακών και λοιπού εξοπλισμού κ.α., καθώς επίσης και οι δαπάνες για την επαναφορά των χώρων σε κατάσταση εργασίας μετά την επισκευή των παραπάνω βλαβών.
* δαπάνες σύνδεσης με το διαδίκτυο, τηλεπικοινωνιών, καθώς και δαπάνες σύνδεσης με τράπεζες πληροφοριών
* δαπάνες για υπηρεσίες φυσικής ή ηλεκτρονικής αρχειοθέτησης και φύλαξης αρχείων.
* δαπάνες φύλαξης κτιρίων που στεγάζεται η ΕΥΔ ΕΠ ΥΜΕΠΕΡΑΑ και οι Επιτελικές Δομές , εφόσον δεν συστεγάζονται μς άλλες δημόσιες υπηρεσίες.
* υπηρεσίες ιατρού εργασίας και τεχνικού ασφαλείας σύμφωνα με το Ν.1568/85 (ΦΕΚ 177/τ.Α΄)
* δαπάνες χρήσης τηλεπικοινωνιακών υπηρεσιών από το προσωπικό των φορέων του Μέρους Α΄ της YA 23451/ΕΥΣΣΑ493/24-02-2017 (Β΄677/03-03-2017)
* δαπάνες αναλωσίμων υλικών γραφείου όπως υλικά γραφικής ύλης, αναλώσιμων των ηλεκτρονικών υπολογιστών, εκτυπωτών, μηχανημάτων τηλεομοιοτυπίας και φωτοαντιγραφικών, μηχανών βιβλιοδεσίας..
* δαπάνες για προμήθεια εξοπλισμού εστίασης
* δαπάνες για προμήθεια αναλώσιμων υλικών για τη φιλοξενία επισκεπτών και προσκεκλημένων.
 |
| **Γ.4** | **Έξοδα λειτουργίας και δημοσίων σχέσεων - των Προϊσταμένων Αρχών**Περιλαμβάνονται δαπάνες για λειτουργίας και υπηρεσίες δημοσίων σχέσεων και εξόδων φιλοξενίας των Προϊσταμένων Αρχών των Ειδικών Υπηρεσιών, που επιβάλλονται από τους κανόνες εθιμοτυπίας και τους κανόνες διοίκησης και οργάνωσης. |
| **Γ.5** | **Εκπαίδευση του Προσωπικού & Συμμετοχή σε Ημερίδες Συνέδρια ή Fora**Περιλαμβάνονται όλες οι απαραίτητες δαπάνες (μίσθωση αιθουσών, εξοπλισμού, κόστος εισηγήσεων, έξοδα μετακίνησης, διαμονής, αποζημίωσης των εισηγητών, συμμετεχόντων κλπ) για την οργάνωση σεμιναρίων για την κατάρτιση του προσωπικού στα αντικείμενα της αρμοδιότητάς τους και της εφαρμογής των κοινοτικών και εθνικών πολιτικών. Περιλαμβάνονται επίσης οι δαπάνες για τη συμμετοχή του προσωπικού σε σεμινάρια, ημερίδες, συνέδρια και forα που διοργανώνονται από άλλους φορείς και για θέματα που έχουν σχέση με τις αρμοδιότητές τους.  |
| **Γ.6** | **Έξοδα μετακινήσεων εσωτερικού – εξωτερικού Ε.Υ./Δ.Α./Ε.Φ./Επιτελικών δομών & λοιπών δικαιούχων Ε.Π./Προγραμμάτων, καθώς και του Προϊσταμένου της Ε.Α.Σ.**Περιλαμβάνονται οι δαπάνες μετακίνησης με οποιοδήποτε μέσο, διαμονής και εκτός έδρας αποζημίωσης των στελεχών, που μετακινούνται στο πλαίσιο του ΕΣΠΑ και των ΕΠ σύμφωνα με την υπ.αριθμ. 2/68332/ΔΕΠΚ.Υ.Α./2016 «Ρυθμίσεις για τις μετακινήσεις στο πλαίσιο ενεργειών Τεχνικής Βοήθειας του ΕΣΠΑ, συμπεριλαμβανομένων των ΠΑΑ και ΕΠΑλΘ, του ΕΟΧ και του Μηχανισμού Διευκόλυνση Συνδέοντας την Ευρώπη». Η χρήση επιβατικού αυτοκινήτου δημόσιας χρήσης (ταξί) επιτρέπεται μόνο στις περιπτώσεις που δεν υπάρχει εναλλακτικός τρόπος μετακίνησης, (π.χ. απεργία ΜΜΜ, πτήση σε νυχτερινή ώρα που δεν κυκλοφορούν ΜΜΜ, από 22.00 το βράδυ έως 8.00 το πρωί, μη διαθεσιμότητα ΜΜΜ σε απομακρυσμένη περιοχή). |
| **Γ.7** | **Έξοδα Δημοσιεύσεων – Ανακοινώσεων**Περιλαμβάνονται οι δαπάνες δημοσίευσης προσκλήσεων, προκηρύξεων διαγωνισμών ή διακηρύξεων. |